**ΟΡΟΙ ΚΑΙ ΕΠΕΞΗΓΗΣΕΙΣ**

**ΚΕΦΑΛΑΙΟ 2ο**

1. **Αλληλέγγυον:** νόμος που υποχρέωνε τους εύπορους γείτονες να καταβάλλουν τους φόρους των φτωχών αγροτών της κοινότητας.
2. **Βασάλοι**: ιεραρχικά κατώτεροι άρχοντες του Φραγκικού κράτους, υποτελείς άλλων αρχόντων ιεραρχικά ανώτερων
3. **Βασιλικά**: η μεγαλύτερη νομική συλλογή της αυτοκρατορίας, η οποία στηρίχθηκε στην Ιουστινιάνεια νομοθεσία.
4. **Βασιλικοί**: μέλη αριστοκρατίας που μονοπωλούν τα κυριότερα στρατιωτικά και πολιτικά αξιώματα. Κυριαρχούν κοινωνικά και οικονομικά στην Κωνσταντινούπολη και είναι ακόρεστοι για πλούτο.
5. **Βογιάροι:** Τα μέλη της παλαιάς βουλγαρικής και ρωσικής αριστοκρατίας, που συγκροτούσαν αρχικά τη συνοδεία των ηγεμόνων
6. **Γλαγολιτικό αλφάβητο:** Ονομάστηκε το αλφαβητικό σύστημα στο οποίο γράφτηκαν τα αρχαιότερα έργα της σλαβικής γραμματείας (9ος αιώνας) και το οποίο στηρίχθηκε στην ελληνική γραφή. Το γλαγολιτικό ονομάστηκε πιθανότατα έτσι από το τέταρτο γράμμα του (Γ) που έχει την ονομασία γλαγόλ.
7. **Εκλογή**: νομικό έργο των Ισαύρων
8. **Επαναγωγή**: συλλογή νομοθετημάτων που καθορίζουν με ακρίβεια τις αρμοδιότητες του αυτοκράτορα και του πατριάρχη. Εμπνευστής της θεωρίας των δύο εξουσιών φαίνεται να ήταν ο Φώτιος.
9. **Νεαρές**: νέοι αυτοκρατορικοί νόμοι (σώζονται του Ιουστινιανού Α και Ιουστίνου Β και των Μακεδόνων αυτοκρατόρων).
10. **Πάροικος:** αγρότης εξαρτημένος από κάποιον ισχυρό γαιοκτήμονα.
11. **Πρεσβείες/προξενεία**: διπλωματικές αντιπροσωπείες του Βυζαντίου προς τα άλλα κράτη ή το αντίστροφο που ασχολούνται με διακρατικά προβλήματα
12. **Πρόνοια:** Σύστημα, βάσει του οποίου ο αυτοκράτορας παραχωρούσε έκταση γης, με τα εισοδήματά της σε ένα ισχυρό πρόσωπο, το οποίο από την πλευρά του αναλάμβανε ορισμένες υποχρεώσεις έναντι του αυτοκράτορα. Από το 12ο αι. και εξής οι υποχρεώσεις αυτές είχαν στρατιωτικού χαρακτήρα. Από το 13ο αιώνα η Πρόνοια έτεινε να καταστεί κληρονομική.
13. **Πρόχειρος νόμος:** πρακτικό εγχειρίδιο που περιλάμβανε διατάξεις Δημοσίου και Αστικού Δικαίου
14. **Τελετή περιβολής:** η τελετή που γινόταν για την επίσημη αναγνώριση ενός άρχοντα ως υποτελούς ενός άλλου άρχοντα
15. **Χωρίον**: Η αγροτική κοινότητα. Η ακμή της χρονολογείται στον 8ο και 9ο αιώνα. Τα θεμέλιά της υπονομεύτηκαν από την επέκταση των δυνατών.
16. **Filioque**: το δόγμα ότι το Άγιο Πνεύμα εκπορεύεται και από τον Υιό